VIDEO Floriile Catolice: O procesiune religioasă a avut loc duminică, 24 martie, în curtea Arhiepiscopiei Romano-Catolice din Alba Iulia, cu ocazia Floriilor catolice.
Credincioșii romano catolici s-au strâns în curtea interioară a Catedralei pentru a lua parte la procesiune.
Ei au adus câte o ramură de salcie, iar pe o masa din fața preoților se afla un coș de nuiele plin cu nuiele, pregătit pentru sființire.
După ce procesiunea din curtea Arhiepiscopiei s-a încheiat, soborul de preoți, tinerii din cor și credincioșii au intrat în Catedrala Romano-Catolică din Cetatea Alba Carolina pentru a lua parte la slujba de Florii.
"Floriile" este un termen folosit în unele țări de tradiție catolică pentru a denumi Duminica Floriilor sau Duminica Ramurilor.
Acesta marchează începutul Săptămânii Patimilor și este o sărbătoare importantă în calendarul liturgic catolic.
Duminica Floriilor comemorează intrarea triumfală a lui Isus în Ierusalim, cu ramuri de palmier întinse înaintea Sa, eveniment relatat în Evanghelii.
În această zi, credincioșii catolici adesea participă la procesiuni în bisericile lor, purtând ramuri de palmier sau de alte plante simbolice, precum și la liturghii speciale care includ citirea pasajelor relevante din Biblie care relatează evenimentul intrării lui Isus în Ierusalim.
Această sărbătoare marchează, de asemenea, tranziția către Săptămâna Mare, care include celebrările de Joi și Vinerea Sfântă, culminând cu Paștele, sărbătoarea centrală a creștinismului, care comemorează Învierea lui Isus Hristos.
Urmăriți Alba24.ro și pe Google News
Dacă ți-a plăcut articolul: